title: 2016 m. balandžio 28 d. Europos Parlamento sprendimas (ES) 2016/1458 dėl Europos Sąjungos 2014 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba

text:
14.9.2016

               LT

               Europos Sąjungos oficialusis leidinys

               L 246/20

         EUROPOS PARLAMENTO SPRENDIMAS (ES) 2016/1458
   2016 m. balandžio 28 d.
   dėl Europos Sąjungos 2014 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba
   EUROPOS PARLAMENTAS,

               —

               atsižvelgdamas į Europos Sąjungos 2014 finansinių metų bendrąjį biudžetą (1),

               —

               atsižvelgdamas į Europos Sąjungos 2014 finansinių metų konsoliduotąsias metines ataskaitas (COM(2015) 377 – C8-0201/2015) (2),

               —

               atsižvelgdamas į Audito Rūmų 2014 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir į 317, 318 ir 319 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Konstitucinių reikalų komiteto nuomonę (A8–0101/2016),

               1.

               atideda savo sprendimo, kuriuo Tarybos generaliniam sekretoriui patvirtinama, kad Europos Vadovų Tarybos ir Tarybos 2014 finansinių metų biudžetas įvykdytas, priėmimą;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Vadovų Tarybai, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui, Europos duomenų apsaugos priežiūros pareigūnui bei Europos išorės veiksmų tarnybai ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 51, 2014 2 20.

      (2)  OL C 377, 2015 11 13, p. 1.

      (3)  OL C 373, 2015 11 5, p. 1.

      (4)  OL C 377, 2015 11 13, p. 146.

      (5)  OL L 298, 2012 10 26, p. 1.


title: 2006/326/EB: 2006 m. balandžio 27 d.  Tarybos sprendimas, dėl Europos bendrijos ir Danijos Karalystės susitarimo dėl teisminių ir neteisminių dokumentų civilinėse arba komercinėse bylose įteikimo sudarymo

text:
5.5.2006

               LT

               Europos Sąjungos oficialusis leidinys

               L 120/23

      TARYBOS SPRENDIMAS

   2006 m. balandžio 27 d.
   dėl Europos bendrijos ir Danijos Karalystės susitarimo dėl teisminių ir neteisminių dokumentų civilinėse arba komercinėse bylose įteikimo sudarymo
   (2006/326/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 61 straipsnio c punktą kartu su 300 straipsnio 2 dalies pirmos pastraipos pirmuoju sakiniu bei 300 straipsnio 3 dalies pirmą pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Danijos pozicijos 1 ir 2 straipsnius, Danijai neprivalomos ir netaikomos 2000 m. gegužės 29 d. Tarybos reglamento (EB) Nr. 1348/2000 dėl teisminių ir neteisminių dokumentų civilinėse arba komercinėse bylose įteikimo valstybėse narėse (2) nuostatos.

               (2)

               Komisija vedė derybas dėl Europos bendrijos ir Danijos Karalystės susitarimo, išplečiančio Reglamento (EB) Nr. 1348/2000 nuostatų taikymą Danijai.

               (3)

               Atsižvelgiant į galimą Susitarimo sudarymą vėliau, šis Susitarimas Europos bendrijos vardu buvo pasirašytas 2005 m. spalio 19 d. pagal 2005 m. rugsėjo 20 d. Tarybos sprendimą 2005/794/EB (3).

               (4)

               Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Jungtinės Karalystės ir Airijos pozicijos 3 straipsnį Jungtinė Karalystė ir Airija dalyvauja priimant ir taikant šį sprendimą.

               (5)

               Pagal Protokolo dėl Danijos pozicijos 1 ir 2 straipsnius Danija nedalyvauja priimant šį sprendimą ir neprivalo jo laikytis ir jis neturi būti jai taikomas.

               (6)

               Šis Susitarimas turėtų būti patvirtintas,

         NUSPRENDĖ:
   1 straipsnis
   Europos bendrijos ir Danijos Karalystės susitarimas dėl teisminių ir neteisminių dokumentų civilinėse arba komercinėse bylose įteikimo patvirtinamas Bendrijos vardu.
   2 straipsnis
   Tarybos pirmininkas yra įgaliojamas paskirti asmenį, įgaliotą pateikti Susitarimo 10 straipsnio 2 dalyje numatytą pranešimą.

      Priimta Liuksemburge, 2006 m. balandžio 27 d.

            Tarybos vardu

            Pirmininkė

         L. PROKOP

      (1)  2006 m. kovo 23 d. pateikta nuomonė (dar nepaskelbta Oficialiajame leidinyje).

      (2)  OL L 160, 2000 6 30, p. 37.

      (3)  OL L 300, 2005 11 17, p. 53.


title: 2003 m. vasario 27 d. Tarybos sprendimas 2003/170/TVR dėl ryšių palaikymo pareigūnų, valstybių narių teisėsaugos institucijų pasiųstų dirbti užsienyje, bendro naudojimo

text:
Svarbus teisinis pranešimas

|

32003D0170

Oficialusis leidinys L 067 , 12/03/2003 p. 0027 - 0030

		Tarybos sprendimas 2003/170/TVR2003 m. vasario 27 d.dėl ryšių palaikymo pareigūnų, valstybių narių teisėsaugos institucijų pasiųstų dirbti užsienyje, bendro naudojimoEUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 30 straipsnio 1 dalies a, b ir c punktus, 30 straipsnio 2 dalies c punktą ir 34 straipsnio 2 dalies c punktą,atsižvelgdama į Danijos Karalystės iniciatyvą [1],atsižvelgdama į Europos Parlamento nuomonę [2],kadangi:(1) 1998 m. gruodžio 3 d. Teisingumo ir vidaus reikalų taryba savo posėdyje priėmė Tarybos ir Komisijos veiksmų planą kaip geriausiai įgyvendinti Amsterdamo sutarties nuostatas dėl laisvės, saugumo ir teisingumo erdvės [3], kurio 48 punktas numato, kad per penkerius metus nuo Sutarties įsigaliojimo turėtų būti imtasi veiksmų skatinti bendradarbiavimą ir bendras iniciatyvas rengiant ryšių palaikymo pareigūnus, keičiantis jais ir komandiruojant juos, naudojant įrangą ir kriminalistiką,(2) 1998 m. gruodžio 11-12 d.d. Vienoje susirinkusi Europos Sąjungos Vadovų Taryba savo 83 išvadoje patvirtino Tarybos ir Komisijos veiksmų planą, kaip geriausiai įgyvendinti Amsterdamo sutarties nuostatas dėl laisvės, saugumo ir teisingumo erdvės, o savo 89 išvadoje paragino stiprinti veiklą kovoje su organizuotu nusikalstamumu atsižvelgiant į naujas Sutarties atveriamas galimybes;(3) 1999 m. spalio 15-16 d.d. Tamperėje susirinkusi Europos Sąjungos Vadovų Taryba paragino Tarybą ir Komisiją, glaudžiai bendradarbiaujant su Europos Parlamentu, skatinti visišką ir neatidėliotiną Amsterdamo sutarties įgyvendinimą remiantis 1998 m. gruodžio 3 d. Vidaus reikalų ministrų tarybos priimtu ir 1998 m. gruodžio 11-12 d.d. Vienoje Europos Sąjungos Vadovų Tarybos patvirtintu veiksmų planu bei Tamperėje sutartomis politinėmis gairėmis ir konkrečiais tikslais, apimančiais policijos bendradarbiavimą siekiant kovoti su tarpvalstybiniais nusikaltimais;(4) 1999 m. gruodžio 10-11 d.d. Helsinkyje susirinkusi Europos Sąjungos Vadovų Taryba paragino Europos Sąjungą didinti pastangas tarptautiniu lygmeniu stiprinant bendradarbiavimą su trečiosiomis valstybėmis dėl narkotikų paklausos ir pasiūlos mažinimo bei teisingumo ir vidaus reikalų klausimais. Europos Sąjungos Vadovų Taryba taip pat pažymėjo, kad reikėtų bendrų visų atitinkamų institucijų pastangų ir tam tikro Europolo vaidmens;(5) 2001 m. gruodžio 14-15 d.d. Laekene susirinkusi Europos Sąjungos Vadovų Taryba savo 37 išvadoje patvirtino Tamperėje nubrėžtas gaires ir tikslus bei pažymėjo, kad reikia naujo impulso ir gairių įveikti atsilikimą tam tikrose sriyse;(6) 1996 m. spalio 14 d. Taryba priėmė Bendrųjų veiksmų aktą 96/602/TVR, nustatantį bendrą valstybių narių iniciatyvų, susijusių su ryšių palaikymo pareigūnais, sistemą [4];(7) atsižvelgiant į patirtį taikant tą bendrųjų veiksmų aktą ir atsižvelgiant į Amsterdamo sutarties nuostatas dėl kovos su tarpvalstybiniais nusikalstimais, turi būti stiprinamas ir plėtojamas valstybių narių bendradarbiavimas dėl užduočių skyrimo ryšių palaikymo pareigūnams ir jų siuntimo į trečiąsias valstybes ir tarptautines organizacijas;(8) tiek, kiek reikia Europolo konvencijoje [5] apibrėžtiems uždaviniams vykdyti, Europolas užmegs ir palaikys bendradarbiavimo ryšius su trečiosiomis valstybėmis ir tarptautinėmis organizacijomis;(9) Europolas užmezgė, užmegs ir palaikys bendradarbiavimo ryšius su daugeliu trečiųjų valstybių ir tarptautinių organizacijų;(10) Europolui reikia suteikti reikiamą paramą ir išteklius, kad jis galėtų veiksmingai veikti kaip Europos policijos bendradarbiavimo centras. Europos Sąjungos Vadovų Taryba pabrėžė, kad Europolas vaidina pagrindinį vaidmenį valstybių narių valdžios institucijų bendradarbiavime tiriant valstybių sienas peržengiančius nusikaltimus, remdamas nusikaltimų prevenciją, analizę ir tyrimą Sąjungos lygmeniu;(11) Europolui reikia suteikti galimybę tam tikru mastu naudotis valstybių narių ryšių palaikymo pareigūnais trečiosiose valstybėse, kad būtų galima sustiprinti Europolo remiamąją funkciją nacionalinių policijos institucijų atžvilgiu;(12) valstybės narės pripažįsta, kad tarp valstybių narių į trečiąsias valstybes ir tarptautines organizacijas pasiųstų ryšių palaikymo pareigūnų jau vyksta platus bendradarbiavimas paisant nacionalinių reikmių. Tačiau reikia stiprinti kai kuriuos tų ryšių palaikymo pareigūnų bendradarbiavimo aspektus, kad būtų kuo geriausiai naudojami valstybių narių ištekliai;(13) reikia stiprinti valstybių narių bendradabiavimą šioje srityje, kad būtų galima keistis informacija siekiant kovoti su tarpvalstybiniais sunkiais nusikaltimais;(14) valstybės narės ypatingai vertina bendradarbiavimą kovojant su tarpvalstybiniais nusikaltimais, nes jos tiki, kad bendradarbiavimo stiprinimas keičiantis informacija sustiprina nacionalinių valdžios institucijų gebėjimus veiksmingai kovoti su nusikalstamumu. Valstybės narės mano, kad Europolas šioje veikloje turėtų vaidinti pagrindinį vaidmenį;(15) šio sprendimo tikslas yra reguliuoti klausimus, susijusius su kova su sunkiais tarpvalstybiniais nusikaltimais;(16) Konvencijos, įgyvendinančios 1985 m. birželio 14 d. Šengeno susitarimą tarp Beneliukso ekonominės sąjungos valstybių, Vokietijos Federacinės Respublikos ir Prancūzijos Respublikos Vyriausybių dėl laipsniško jų bendrų sienų kontrolės panaikinimo [6], toliau - Šengeno susitarimą įgyvendinanti konvencija, nuostatos, susijusios su ryšių palaikymo pareigūnų bendru naudojimu, turėtų būti toliau plėtojamos siekiant sustiprinti valstybių narių bendradarbiavimą kovoje su tarpvalstybiniais nusikaltimais;(17) kalbant apie Islandijos Respubliką ir Norvegijos Karalystę, šis sprendimas, išskyrus 8 straipsnį, toliau plėtoja Šengeno acquis, kaip apibrėžta Europos Sąjungos Tarybos ir Islandijos Respublikos bei Norvegijos Karalystės Susitarime dėl šių dviejų valstybių asociacijos įgyvendinant, taikant ir plėtojant Šengeno acquis [7], nuostatas, priskiriamas sričiai, nurodytai 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą susitarimą [8] 1 straipsnio H punkte;(18) Jungtinė Karalystė dalyvauja šiame sprendime pagal Protokolo dėl Šengeno acquis integravimo į Europos Sąjungos sistemą, pridedamo prie Europos Sąjungos sutarties ir Europos bendrijos steigimo sutarties, 5 straipsnį ir pagal 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant tam tikras Šengeno acquis nuostatas [9] 8 straipsnio 2 dalį;(19) Airija dalyvauja šiame sprendime pagal Protokolo dėl Šengeno acquis integravimo į Europos Sąjungos sistemą, pridedamo prie Europos Sąjungos sutarties ir Europos bendrijos steigimo sutarties, 5 straipsnį ir pagal 2002 m. vasario 28 d. Tarybos sprendimo 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas [10] 6 straipsnio 2 dalį;(20) Tarybos bendrųjų veiksmų aktas 96/602/TVR ir Šengeno susitarimą įgyvendinančios konvencijos 47 straipsnio 4 dalis turėtų būti atitinkamai panaikinti,PRIĖMĖ ŠĮ SPRENDIMĄ:1 straipsnisSąvokos apibrėžimas1. Šiame sprendime "ryšių palaikymo pareigūnas" - tai vienos iš valstybių narių atstovas, teisėsaugos įstaigos pasiųstas į vieną ar daugiau trečiųjų valstybių ar tarptautinių organizacijų užmegzti ryšių ir juos palaikyti su tų valstybių ar organizacijų institucijomis siekiant padėti nusikaltimų prevencijai ar jų tyrimui.2. Šis sprendimas nepažeidžia valstybių narių ryšių palaikymo pareigūnų uždavinių jų pareigų rėmuose ir atitinka nacionalinę teisę, nacionalines reikmes bei kitus palankius susitarimus, sudarytus su priimančiąja valstybe ar tarptautine organizacija.2 straipsnisRyšių palaikymo pareigūnų uždaviniai1. Kiekviena valstybė narė užtikrina, kad jos ryšių palaikymo pareigūnai užmegztų ir palaikytų tiesioginius ryšius su kompetentingomis institucijomis priimančiojoje valstybėje ar tarptautinėje organizacijoje, kad palengvintų ir paspartintų informacijos rinkimą ir keitimąsi ja.2. Kiekvienos valstybės narės ryšių palaikymo pareigūnai taip pat prisideda prie informacijos, kuri gali būti naudojama kovojant su sunkiais tarpvalstybiniais nusikaltimais, įskaitant informaciją, leidžiančią geriau pažinti teisines sistemas ir veiklos būdus atitinkamose valstybėse ar tarptautinėse organizacijose, rinkimo ir pasikeitimo.3. Ryšių palaikymo pareigūnai savo uždavinius atlieka savo pareigų rėmuose ir laikydamiesi nacionalinės teisės ir su priimančiosiomis valstybėmis ar tarptautinėmis organizacijomis sudarytų susitarimų nuostatų, įskaitant asmens duomenų apsaugos nuostatas.3 straipsnisPranešimas apie ryšių palaikymo pareigūnų siuntimą1. Valstybės narės informuoja viena kitą apie savo ketinimus siųsti ryšių palaikymo pareigūnus į trečiąsias valstybes ir tarptautines organizacijas, o Europos Sąjungos Tarybos Generalinį sekretoriatą (toliau - Generalinis sekretoriatas) kiekvienais metais apie ryšių palaikymo pareigūnų siuntimą, įskaitant jų pareigas ir valstybių narių bendradarbiavimo susitarimus dėl ryšių palaikymo pareigūnų siuntimo.2. Generalinis sekretoriatas parengia valstybėms narėms ir Europolui siunčiamą metinę ataskaitą apie valstybių narių ryšių palaikymo pareigūnų siuntimus, įskaitant jų pareigas ir valstybių narių bendradarbiavimo susitarimus dėl ryšių palaikymo pareigūnų siuntimo.4 straipsnisRyšių palaikymo pareigūnų tinklai trečiosiose valstybėse1. Valstybės narės užtikrina, kad valstybių narių ryšių palaikymo pareigūnai, pasiųsti į tas pačias trečiąsias valstybes ar tarptautines organizacijas, reguliariai susitiktų ar prireikus keistųsi svarbia informacija. Europos Sąjungos Taryboje pirmininkaujanti valstybė narė užtikrina, kad jos ryšių palaikymo pareigūnai imtųsi iniciatyvos rengti tokius susitikimus. Jei pirmininkaujančiai valstybei narei nėra atstovaujama atitinkamoje trečiojoje valstybėje ar tarptautinėje organizacijoje, iniciatyvos rengti susitikimą imasi po to ar dar vėliau pirmininkausianti valstybė narė. Į tokius susitikimus tam tikrais atvejais yra kviečiama Komisija ir Europolas.2. Valstybės narės užtikrina, kad jų ryšių palaikymo pareigūnai, pasiųsti į tą pačią trečiąją valstybę ar tarptautinę organizaciją teiktų vieni kitiems pagalbą palaikant ryšius su priimančiosios valstybės valdžios institucijomis. Kai tinka, valstybės narės gali susitarti, kad ryšių palaikymo pareigūnai tarpusavyje dalintųsi užduotimis.3. Valstybės narės gali dvišaliais ar daugiašaliais pagrindais susitarti, kad ryšių palaikymo pareigūnai, pasiųsti į kurią nors trečiąją valstybę ar tarptautinę organizaciją, taip pat rūpintųsi vienos ar daugiau kitų valstybių narių interesais.5 straipsnisValstybių narių bendradarbiavimas keičiantis informacija per ryšių palaikymo pareigūnus trečiosiose valstybėse1. Valstybės narės užtikrina, kad jų ryšių palaikymo pareigūnai trečiosiose valstybėse ir tarptautinėse oganizacijose pagal nacionalinę teisę ir atitinkamus tarptautinių dokumentus bei laikydamiesi taikytinų nuostatų, reglamentuojančių asmens duomenų apsaugą, teiktų savo atitinkamoms nacionalinėms institucijoms informaciją, susijusią su kriminalinėmis grėsmėmis kitoms valstybėms narėms, kurioms jų pačių ryšių palaikymo pareigūnai neatstovauja atitinkamose trečiosiose valstybėse ar tarptautinėse organizacijose. Nacionalinės institucijos pagal nacionalinę teisę ir grėsmės rimtumą įvertina, ar atitinkamos valstybės narės turėtų būti apie tai informuojamos.2. Valstybių narių ryšių palaikymo pareigūnai trečiosiose valstybėse ar tarptautinėse organizacijose gali pagal nacionalinę teisę ir atitinkamus tarptautinius dokumentus bei laikydamiesi taikytinų nuostatų, reglamentuojančių asmens duomenų apsaugą, teikti informaciją, susijusią su kriminalinėmis grėsmėmis kitoms valstybėms narėms, tiesiogiai tų valstybių narių ryšių palaikymo pareigūnams, jei tai valstybei narei yra atstovaujama atitinkamoje trečiojoje valstybėje ar tarptautinėje organizacijoje.3. Pagal nacionalinę teisę ir atitinkamus tarptautinius dokumentus valstybės narės, neturinčios ryšių palaikymo pareigūnų kokioje nors trečiojoje valstybėje ar tarptautinėje organizacijoje, gali pateikti prašymą kitai valstybei narei, turinčiai ryšių palaikymo pareigūnų toje trečiojoje valstybėje ar tarptautinėje organizacijoje, kad būtų keičiamasi atitinkama informacija.4. Valstybės narės bet kuri tokį prašymą, kaip apibūdinta šio straipsnio 3 dalyje, įvertina pagal savo atitinkamą nacionalinę teisę bei atitinkamus tarptautinius dokumentus ir kuo greičiausiai atsako, ar toks prašymas gali būti patenkintas.5. Valstybės narės gali sutikti, kad informacija būtų keičiamasi tiesiogiai tarp ryšių palaikymo pareigūnų trečiosiose valstybėse ar tarptautinėse organizacijose ir kitų valstybių narių institucijų, laikantis taikytinų nuostatų, reglamentuojančių asmens duomenų apsaugą.6. Šio straipsnio 1 ir 2 dalyje apibūdintų uždavinių atlikimas neturi trukdyti ryšių palaikymo pareigūnams atlikti savo pirmines pareigas.6 straipsnisRyšių palaikymo pareigūnų bendri seminarai1. Kad būtų stiprinamas ryšių palaikymo pareigūnų bendradarbiavimas vienoje ar daugiau trečiųjų valstybių ir tarptautinių organizacijų tais atvejais, kai yra konkretūs žinių apie atitinkamas trečiąsias valstybes ir tarptautines organizacijas ir įsikišimo poreikiai, valstybės narės gali rengti bendrus seminarus apie nusikalstamumo tendencijas ir veiksmingiausius kovos su tarpvalstybiniais nusikaltimais būdus atsižvelgiant į ES acquis. Komisija ir Europolas kviečiami į šiuos seminarus.2. Dalyvavimas šio straipsnio 1 dalyje apibūdintuose seminaruose neturi trukdyti ryšių palaikymo pareigūnams atlikti savo pirmines pareigas.7 straipsnisKompetentingos nacionalinės institucijos1. Valstybės narės savo kompetentingose institucijose paskiria susižinojimo punktus, kurie palengvintų atlikti šiame sprendime nurodytus uždavinius, ir užtikrina, kad nacionaliniai susižinojimo punktai galėtų veiksmingai ir greitai atlikti savo užduotis.2. Valstybės narės raštu informuoja Generalinį sekretoriatą apie savo susižinojimo punktus savo kompetentingose institucijose ir paskesnius pakeitimus pagal šį sprendimą. Generalinis sekretoriatas šią informaciją skelbia Europos Sąjungos oficialiajame leidinyje.3. Šis sprendimas taikomas nepažeidžiant esamų nacionalinių nuostatų, ypač dėl įvairių institucijų ir tarnybų atitinkamose valstybėse narėse kompetencijos pasidalijimo.8 straipsnisEuropolas1. Valstybės narės pagal nacionalinę teisę ir Europolo konvenciją sudaro palankias sąlygas tenkinti Europolo pateiktus prašymus gauti informaciją iš valstybių narių ryšių palaikymo pareigūnų trečiosiose valstybėse ar tarptautinėse organizacijose, kuriose Europolui nėra atstovaujama. Europolo prašymai adresuojami valstybių narių nacionaliniams padaliniams, kurie pagal nacionalinę teisę ir Europolo konvenciją priima sprendimą dėl prašymo. Informacija iš valstybių narių ryšių palaikymo pareigūnų trečiosiose valstybėse ar tarptautinėse organizacijose Europolui perduodama pagal nacionalinę teisę ir Europolo konvenciją.2. Nustatydamos savo ryšių palaikymo pareigūnų pareigas, valstybės narės, where appropriate, atkreipia dėmesį į uždavinius, kuriuos pagal Europolo konvenciją turi atlikti Europolas.9 straipsnisTaikymas GibraltaruiŠis sprendimas taikomas Gibraltarui.10 straipsnisĮvertinimasTaryba šio sprendimo įgyvendinimą įvertina per dvejus metus nuo jo priėmimo.11 straipsnisPanaikinimas1. Bendrųjų veiksmų aktas 96/602/TVR panaikinamas.2. Šengeno susitarimą įgyvendinančios konvencijos 47 straipsnio 4 dalis panaikinama.12 straipsnisĮsigaliojimasŠis sprendimas įsigalioja praėjus 14 dienų nuo jo paskelbimo Europos Sąjungos oficialiajme leidinyje.Priimta Briuselyje, 2003 vasario 27 d.Tarybos varduPirmininkasM. Chrisochoïdis[1] OL C 176, 2002 7 24, p. 8.[2] 2002 m. lapkričio 20 d. Europos Parlamento nuomonė (dar nepaskelbta Oficialiajame leidinyje).[3] OL C 19, 1999 1 23, p. 1.[4] OL L 268, 1996 10 19, p. 2.[5] OL C 316, 1995 11 27, p. 2.[6] OL L 239, 2000 9 22, p. 19.[7] OL L 176, 1999 7 10, p. 36.[8] OL L 176, 1999 7 10, p. 31.[9] OL L 131, 2000 6 1, p. 43.[10] OL L 64, 2002 3 7, p. 20.--------------------------------------------------


title: 2004/490/EC, Euratomas:Europos sąjungos valstybių narių vyriausybių atstovų sprendimas 2004 m. gegužės 1 d. dėl Pirmosios instancijos teismo teisėjų paskyrimo

text:
1.5.2004

               LT

               Europos Sąjungos oficialusis leidinys

               L 169/23

      EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2004 m. gegužės 1 d.
   dėl Pirmosios instancijos teismo teisėjų paskyrimo
   (2004/490/EB, Euratomas)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos bendrijos steigimo sutartį, ypač į jos 224 straipsnį,
   atsižvelgdami į Europos atominės energijos bendrijos steigimo sutartį, ypač į jos 140 straipsnį,
   atsižvelgdami į Aktą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų (2003 m. Stojimo aktas), ir ypač į jo 46 straipsnio 1 dalį ir 2 dalies b punktą,
   kadangi:

               (1)

               2003 m. Stojimo akto 46 straipsnio 1 dalimi ir 2 dalies b punktu numatoma paskirti dešimt Pirmosios instancijos teismo teisėjų. Penkių šių teisėjų kadencija baigiasi 2004 m. rugpjūčio 31 d. Šie teisėjai parenkami burtais. Kitų teisėjų kadencija baigiasi 2007 m. rugpjūčio 31 d.

               (2)

               Todėl, remiantis pirmiau nurodytu straipsniu ir ištraukus burtus, kaip nustatyta tame straipsnyje, reikia paskirti dešimt papildomų Pirmosios instancijos teismo teisėjų.

               (3)

               Dešimtąjį teisėją galima paskirti tik vėliau,

         NUSPRENDĖ:
   1 straipsnis
   2004 m. gegužės 1 d.–rugpjūčio 31 d. laikotarpiui Pirmosios instancijos teismo teisėjais skiriami:

               Küllike JÜRIMÄE

               Savvas S. PAPASAVVAS

               Ottó CZÚCZ

               Irena WISZNIEWSKA-BIAŁECKA

               Daniel ŠVÁBY

         2 straipsnis
   2004 m. gegužės 1 d.–2007 m. rugpjūčio 31 d. laikotarpiui Pirmosios instancijos teismo teisėjais skiriami:

               Irena PELIKÁNOVÁ

               Ingrīda LABUCKA

               Vilenas VADAPALAS

               Ena CREMONA

         3 straipsnis
   Šis sprendimas įsigalioja 2004 m. gegužės 1 d.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. gegužės 1 d.

            Pirmininkas

         A. ANDERSON


title: 1963 m. balandžio 2 d. Tarybos Sprendimas nustatantis bendros profesinio mokymo politikos įgyvendinimo bendruosius principus

text:
Svarbus teisinis pranešimas

|

31963D0266

Oficialusis leidinys 063 , 20/04/1963 p. 1338 - 1341 specialusis leidimas suomių kalba: skyrius 16 tomas 1 p. 0003  specialusis leidimas danų kalba: serija I skyrius 1963-1964 p. 0022  specialusis leidimas švedų kalba: skyrius 16 tomas 1 p. 0003  specialusis leidimas anglų kalba: serija I skyrius 1963-1964 p. 0025  specialusis leidimas graikų k.: skyrius 05 tomas 1 p. 0012  specialusis leidimas ispanų kalba: skyrius 05 tomas 1 p. 0030  specialusis leidimas portugalų kalba skyrius 05 tomas 1 p. 0030

		Tarybos Sprendimas1963 m. balandžio 2 d.nustatantis bendros profesinio mokymo politikos įgyvendinimo bendruosius principus(63/266/EEB)EUROPOS EKONOMINĖS BENDRIJOS TARYBA,atsižvelgdama į Europos ekonominės bendrijos steigimo sutartį, ypač į jos 128 straipsnį,atsižvelgdama į Komisijos pasiūlymą,atsižvelgdama į Ekonomikos ir socialinių reikalų komiteto nuomonę,atsižvelgdama į Europos Parlamento nuomonę [1],kadangi valstybės narės, siekdamos įvykdyti Sutartyje numatytą įpareigojimą vykdant ekonominę politiką užtikrinti aukštą užimtumo lygį, turėtų imtis tinkamų veiksmų, skirtų savo darbo jėgos įgūdžiams pritaikyti prie bendros ekonominės situacijos bei gamybos technologijų pokyčių;kadangi, sparčiai kuriantis bendrajai rinkai, koordinuojant regioninę politiką ir laipsniškai įgyvendinant bendrą žemės ūkio politiką, šiuo metu vykstantys kai kurių ekonomikos sektorių struktūriniai pokyčiai kelia profesinio mokymo ir perkvalifikavimo problemų, kurias reikia skubiai spręsti;kadangi bendra profesinio mokymo politika, kuri, remiantis Sutarties 128 straipsniu, gali prisidėti tiek prie nacionalinės ekonomikos, tiek prie bendrosios rinkos darnios plėtotės, turi būti apibrėžta, atsižvelgiant į bendruosius Sutarties tikslus, ypač į jos preambulę bei jos 2 straipsnį;kadangi veiksmingos bendros profesinio mokymo politikos įgyvendinimas padės užtikrinti darbuotojų judėjimo laisvę;kadangi reikia gerbti profesijos, mokymo ir darbo vietos pasirinkimo laisvę, kuri yra kiekvieno asmens pagrindinė teisė;kadangi kiekvienas asmuo įvairiais jo darbinio amžiaus etapais turi teisę gauti tinkamą bazinį ir aukštesnįjį mokymą bei visą reikalingą profesinį perkvalifikavimą;kadangi bendros profesinio mokymo politikos įgyvendinimo bendrieji principai turėtų būti taikomi visam jaunimo ir suaugusiųjų galinčių eiti arba jau einančių pareigas, įskaitant ir vadovaujančias, profesiniam mokymui; kadangi ypatingas dėmesys turėtų būti skiriamas baziniam ir aukštesniajam mokytojų ir instruktorių mokymui;kadangi, norint pasiekti toliau išdėstytuose pagrindiniuose principuose numatytus tikslus, reikia imtis veiksmų ne tik nacionaliniu lygiu, bet ir suteikti Komisijai teisę siūlyti, remiantis Sutartimi, Tarybai ar valstybėms narėms atitinkamas priemones; kadangi tai stiprins glaudų valstybių narių bei valstybių narių ir kompetentingų Bendrijos institucijų bendradarbiavimą;kadangi pageidautina užtikrinti, pirmiausia prie Komisijos įkuriant patariamąjį komitetą, bendradarbiavimą tarp tų valstybėse narėse esančių valstybinių ir privačių įstaigų, kurioms ypač svarbios profesinio mokymo problemos;kadangi toliau išdėstyti bendrieji principai atitinka esamas ekonomines ir socialines sąlygas Bendrijoje; kadangi jie vėliau gali būti laipsniškai plėtojami, keičiantis Bendrijos reikalavimams,PRIĖMĖ ŠĮ SPRENDIMĄ:Nustatomi šie bendros profesinio mokymo politikos bendrieji principai:Pirmasis principasBendra profesinio mokymo politika — tai nuoseklūs ir pažangūs bendri veiksmai, kai kiekviena valstybė narė rengia programas ir užtikrina jų įgyvendinimą pagal šiame sprendime nustatytus bendruosius principus ir atitinkamas priemones, priimtas taikyti tuos principus.Laikantis bendrųjų principų turi būti sudarytos galimybės visiems asmenims gauti tinkamą mokymą gerbiant profesijos, mokymo ir darbo vietos pasirinkimo laisvę.Šie bendrieji principai turi būti taikomi jaunimo ir suaugusiųjų, galinčių eiti arba jau einančių pareigas iki vadovaujančių, mokymui.Valstybės narės ir Bendrijos kompetentingos institucijos atsako už šių bendrųjų principų taikymą pagal Sutartį.Antrasis principasBendros profesinio mokymo politikos pagrindiniai tikslai yra šie:a) sukurti sąlygas, visiems užtikrinančias tinkamą profesinį mokymą;b) atėjus laikui pasirūpinti tinkamais mokymo pajėgumais, kad įvairūs ekonominės veiklos sektoriai būtų aprūpinti reikalinga darbo jėga;c) panaudojant bendrąjį lavinimą, profesinį mokymą plėtoti taip, kad būtų skatinamas darnus asmenybės vystymasis bei prisitaikoma prie techninės pažangos, naujų gamybos metodų ir socialinės bei ekonominės plėtros keliamų reikalavimų;d) sudaryti visiems asmenims galimybes įgyti techninių žinių ir įgūdžių, leidžiančių užsiimti konkrečia profesine veikla, ir pasiekti aukščiausią įmanomą mokymo lygį, tuo pat metu skatinant, pirmiausia jaunimo, intelektualinį ir fizinį tobulėjimą, pilietinį švietimą bei fizinį vystymąsi;e) pabaigus bendrąjį lavinimą, vengti asmeniui nenaudingų pertraukų prieš pradedant profesinį mokymą arba pastarojo metu;f) remti bazinį ir aukštesnįjį profesinį mokymą ir, prireikus, perkvalifikavimą, kurie būtini įvairiais profesinės veiklos etapais;g) pasiūlyti kiekvienam asmeniui, atsižvelgiant į jo polinkius ir sugebėjimus, darbo žinias ir patirtį bei, panaudojant nuolatines profesinio tobulinimo priemones, galimybę pakilti į aukštesnes pareigas arba įgyti žinių, reikalingų naujai ir aukštesnio lygio veiklai;h) įvairias profesinio mokymo formas glaudžiai susieti su įvairiais ekonomikos sektoriais taip, kad, viena vertus, profesinis mokymas geriausiai atitiktų ekonomikos poreikius ir mokinių interesus ir, antra vertus, profesinio mokymo problemos sulauktų tokio dėmesio, kurio jos nusipelno visuose verslo ir profesiniuose sluoksniuose.Trečiasis principasĮgyvendinant bendrą profesinio mokymo politiką, didžiausią dėmesį skirti:- kiekybinių ir kokybinių reikalavimų darbuotojams įvairioje gamybinėje veikloje prognozėms ir vertinimams nacionaliniu ir Bendrijos lygiu;- nuolatinei jaunimo ir suaugusiųjų informavimo ir orientavimo ar profesinio konsultavimo sistemai, taikomai atsižvelgiant į individualius sugebėjimus, mokymo pajėgumus ir įdarbinimo galimybes, glaudžiai bendradarbiaujant su šalies ūkyje esančiais gamybos ir paskirstymo sektoriais, profesinio mokymo tarnybomis ir mokyklomis;- kiekvieno asmens galimybei bet kuriuo metu, prieš pasirenkant profesiją, profesinio mokymo metu bei visos profesinės veiklos metu, naudotis pirmiau paminėtos sistemos teikiamomis galimybėmis.Ketvirtasis principasRemdamasi šiais bendraisiais principais ir siekdama juose numatytų tikslų, Komisija, vadovaudamasi Sutartimi, gali siūlyti Tarybai ar valstybėms narėms reikiamas priemones.Be to, glaudžiai bendradarbiaudama su valstybėmis narėmis, Komisija profesinio mokymo srityje vykdo mokslinius tyrimus, kurie užtikrintų bendros politikos įgyvendinimą, visų pirma plėtojant užimtumo galimybes bei geografinį ir profesinį darbuotojų mobilumą Bendrijoje.Be to, Komisija parengia mokymo įstaigų valstybėse narėse sąrašą ir patikrina, ar jos atitinka esamus reikalavimus, kad galėtų išsiaiškinti, kokius veiksmus reikėtų pasiūlyti valstybėms narėms, jei reikia, nurodydama prioritetus; pasitaikius progai, Komisija skatina dvišalius ar daugiašalius susitarimus.Komisija stebi, kaip įgyvendinamos šios priemonės, lygina rezultatus ir su jais supažindina valstybes nares.Vykdant profesinio mokymo srityje Komisijai iškeltus uždavinius, jai padeda trišalis patariamasis komitetas, kurio sudėtį ir veiklos taisykles nustato Taryba, gavusi Komisijos nuomonę.Penktasis principasSiekdama geriau informuoti apie visus faktus ir leidinius, susijusius su profesinio mokymo padėtimi ir plėtra Bendrijoje, bei rūpindamasi, kad mokymo metodai neatsiliktų nuo gyvenimo, Komisija imasi visų atitinkamų priemonių visai naudingai informacijai, literatūrai ir mokymo medžiagai surinkti, išplatinti tarp valstybių narių bei ja keistis. Visų pirma ji užtikrina, kad sistemingai būtų platinama literatūra, susijusi su jau naudojamomis ar pradėsimomis naudoti naujovėmis. Savo ruožtu valstybės narės teikia Komisijai visą reikalingą pagalbą ir paramą šioms įvairioms užduotims įvykdyti, visų pirma teikdamos visą reikalingą informaciją apie esamą nacionalinių profesinio mokymo sistemų būklę ir plėtrą.Šeštasis principasBendradarbiaudama su valstybėmis narėmis, Komisija profesinio mokymo srityje skatina tokius tiesioginius mainus patirtimi, kurie profesinio mokymo tarnyboms ir šios srities specialistams leistų susipažinti su kitų Bendrijos šalių profesinio mokymo srityje įgytais pasiekimais ir naujovėmis bei juos išstudijuoti.Tokie mainai — tai, pirmiausia, seminarai, vizitų programos bei profesinio mokymo įstaigose vykstančios stažuotės.Septintasis principasTinkamas mokytojų ir instruktorių, kurių skaičius turėtų būti didinamas ir tobulinami jų techniniai bei mokymo gebėjimai, mokymas yra vienas iš pagrindinių veiksmingos profesinio mokymo politikos veiksnių.Valstybės narės, prireikus padedant Komisijai, skatina visas priemones, kurios galėtų prisidėti prie tokio mokymo tobulinimo ir plėtros, visų pirma tas priemones, užtikrinančias, kad būtų nuolat atsižvelgiama į ekonomikos ir techninę pažangą.Skatinamas instruktorių, pasamdytų iš ypač kvalifikuotų darbuotojų, mokymas. Stengiamasi suderinti instruktorių mokymą. Siekiant tokio suderinimo, gali būti keičiamasi patirtimi ir imamasi kitų atitinkamų priemonių, visų pirma išvardytų šeštajame principe.Bendrijos valstybės narės imasi specialių priemonių skatinti mokytojų ir instruktorių, kurie dirbtų mažiau išsivysčiusiuose Bendrijos regionuose bei besivystančiose valstybėse ir teritorijose, visų pirma asocijuotose, bazinį ir aukštesnįjį mokymą.Aštuntasis principasBendra profesinio mokymo politika turi būti visų pirma taip susisteminta, kad palaipsniui būtų galima derinti mokymo lygius.Bendradarbiaudama su valstybėmis narėmis, Komisija, laikydamasi atitinkamų reikalavimų, parengia standartinį įvairių profesijų, kurioms įgyti reikia specifinio mokymo, įvairiems mokymo lygiams būtinų pagrindinių kvalifikacijų aprašymą.Tuo remiantis, turėtų būti siekiama suderinti sėkmingiems baigiamiesiems egzaminams reikalingus standartus, siekiant abipusiškai pripažinti pažymėjimus bei kitus profesinio mokymo baigimą patvirtinančius dokumentus.Valstybės narės ir Komisija skatina Europos lygiu skelbiamus konkursus ir vykdomus egzaminus.Devintasis principasSiekdamos visapusiškai subalansuoti darbo jėgos pasiūlą ir paklausą Bendrijoje ir atsižvelgdamos į tuo tikslu daromas prognozes, valstybės narės ir Komisija gali bendradarbiauti imdamosi reikalingų priemonių, visų pirma rengdamos atitinkamas mokymo programas.Tokiomis priemonėmis ir programomis turi būti siekiama spartaus suaugusiųjų mokymo ir profesinio perkvalifikavimo, atsižvelgiant į padėtį, susidariusią dėl ekonomikos plėtros ar recesijos, technologinių ir struktūrinių pokyčių, bei į specialius kai kurių profesijų, profesinių kategorijų ar konkrečių regionų reikalavimus.Dešimtasis principasTaikant bendros profesinio mokymo politikos bendruosius principus, ypatingas dėmesys turėtų būti skiriamas specifinėms konkrečių veiklos sektorių problemoms arba konkrečioms asmenų kategorijoms. Šuo tikslu gali būti imamasi specialių priemonių.Priemonės, kurių imamasi siekiant įgyvendinti bendros profesinio mokymo politikos tikslus, gali būti finansuojamos bendrai.Priimta Briuselyje, 1963 m. balandžio 2 d.Tarybos varduPirmininkasEugène Schaus[1] OL 31, 1962 4 26, p. 1034/62.--------------------------------------------------


title: 2006/837/EB: 2006 m. balandžio 27 d. Europos Parlamento sprendimas dėl Europos vaistų agentūros 2004 finansinių metų sąskaitų uždarymo

text:
6.12.2006

               LT

               Europos Sąjungos oficialusis leidinys

               L 340/108

         EUROPOS PARLAMENTO SPRENDIMAS
   2006 m. balandžio 27 d.
   dėl Europos vaistų agentūros 2004 finansinių metų sąskaitų uždarymo
   (2006/837/EB)
   EUROPOS PARLAMENTAS,

               —

               atsižvelgdamas į Europos vaistų agentūros 2004 finansinių metų galutines finansines ataskaitas (1),

               —

               atsižvelgdamas į Audito Rūmų pranešimą apie Europos vaistų agentūros 2004 finansinių metų metines finansines ataskaitas su agentūros atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6–0093/2006),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (4), ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir į V priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6-0101/2006),

               1.

               atkreipia dėmesį į šiuos Europos vaistų agentūros 2004 ir 2003 finansinių metų ataskaitų skaičius;
               2004 ir 2003 finansinių metų pajamų ir išlaidų ataskaita

                           (tūkst. EUR)

                           2004

                           2003

                           Pajamos

                           Su registravimo liudijimais susiję mokesčiai

                           68 412

                           58 657

                           Komisijos subsidija, įskaitant ir subsidijas, gautas iš EEE

                           20 529

                           19 786

                           Bendrijos subsidija retiesiems vaistams

                           4 026

                           2 814

                           Įnašai į Bendrijos programas

                           0

                           1 208

                           Pajamos iš administracinės veiklos

                           1 973

                           1 703

                           Įvairios veiklos pajamos

                           1 473

                           1 788

                              Iš viso (a)

                              96 413

                              85 956

                           Išlaidos  (6)

                           Išlaidos darbuotojams

                           34 333

                           29 663

                           Administracinės veiklos išlaidos

                           11 224

                           10 835

                           Einamosios išlaidos

                           38 573

                           32 838

                           Amortizacija

                           3 650

                           2 364

                           Kiti faktoriai

                           280

                           0

                              Iš viso (b)

                              88 060

                              75 700

                              Rezultatas (c = a - b)

                              8 353

                              10 256

                              Rezultatas (e)

                              1 160

                              676

                              Finansinių metų likutis (f=c + e)

                              9 513

                              10 932

               2.

               pritaria 2004 finansinių metų Europos vaistų agentūros sąskaitų uždarymui;

               3.

               paveda Pirmininkui perduoti šį sprendimą Europos vaistų agentūros vykdomajam direktoriui, Tarybai, Komisijai ir Audito Rūmams bei paskelbti jį Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 17.

      (2)  OL C 332, 2005 12 28, p. 8.

      (3)  OL L 248, 2002 9 16, p. 1.

      (4)  OL L 136, 2004 4 30, p. 1.

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).

      (6)  Perkeltų asignavimų dalis, kuri turi būti laikoma finansinių metų išlaidomis, buvo vertinama bendrai, o ne nagrinėjant atskirus sandorius.
    ---documentbreak---

               6.12.2006

               LT

               Europos Sąjungos oficialusis leidinys

               L 340/110

         EUROPOS PARLAMENTO REZOLIUCIJA
   su pastabomis, kurios yra neatsiejama sprendimo dėl 2004 finansinių metų Europos vaistų agentūros biudžeto įvykdymo patvirtinimo dalis
   EUROPOS PARLAMENTAS,

               —

               atsižvelgdamas į Europos vaistų agentūros 2004 finansinių metų galutines finansines ataskaitas (1),

               —

               atsižvelgdamas į Audito Rūmų pranešimą apie Europos vaistų agentūros 2004 finansinių metų metines finansines ataskaitas su agentūros atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6–0093/2006),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (4), ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Aplinkos apsaugos, visuomenės sveikatos ir maisto saugos komiteto nuomonę (A6-0101/2006),

               A.

               kadangi Audito Rūmai pranešė, kad buvo gautas pagrįstas patikinimas, kad 2004 m. gruodžio 31 d. pasibaigusios finansinių metų metinės ataskaitos yra patikimos ir kad jose atspindimos operacijos iš esmės yra teisėtos ir tvarkingos,

               B.

               kadangi Audito Rūmai pranešė, kad buvo gautas pagrįstas patikinimas iš visų agentūrų, tačiau išreiškė aiškias abejones dėl Europos rekonstrukcijos agentūros, Europos profesinio mokymo plėtros centro, Europos mokymo fondo, Europos rasizmo ir ksenofobijos kontrolės centro ir Europos maisto saugos tarnybos 2004 finansinių metų,

               1.

               primena, kad pagal Finansinio reglamento 185 straipsnį Parlamentas sprendžia dėl Bendrijų įsteigtų įstaigų, turinčių juridinio asmens statusą ir faktiškai gaunančių iš biudžeto mokamas subsidijas, biudžeto įvykdymo; tačiau pažymi, kad ne visos šios įstaigos yra visiškai ar bent iš dalies finansuojamos dotacijomis iš biudžeto; pabrėžia, kad dėl to biudžeto įvykdymo patvirtinimo sprendimas apima ir biudžetinį, ir nebiudžetinį šių įstaigų finansavimą; mano, kad nepriimtina, jog kai kurios Sąjungos sukurtos įstaigos atskaitingos ne tik už iš biudžeto, bet ir iš kitų šaltinių gautų, pajamų išlaidas, nors kitos, negaunančios biudžeto subsidijų, nėra atskaitingos; pritaria principui, pagal kurį Europos Parlamentas suteikia suteikti biudžeto įvykdymo patvirtinimą visoms Bendrijos agentūroms, neatsižvelgiant į tai, ar jos gauna dotacijas iš biudžeto ar ne ir neatsižvelgiant į tai, kad agentūros steigimo dokumente nurodyta kita jos biudžeto įvykdymo patvirtinimą suteikianti institucija; laikosi nuomonės, kad reikia peržiūrėti visus dokumentus, kurie prieštarauja šiam principui;

               2.

               mano, kad labai naudinga yra Audito Rūmų pranešime pateikiama 1 lentelė (pirmą kartą pateikta sprendžiant dėl 2003 m. biudžeto įvykdymo), kurioje apibendrinamos agentūros galios ir įpareigojimai, valdymas, ištekliai, veikla ir teikiamos paslaugos; pažymi, kad 1 lentelės informaciją pateikia agentūra; prašo Audito Rūmus patikrinti 1 lentelėje pateiktus duomenis;

               3.

               reikalauja, kad agentūros ne tik tinkamai leistų pinigus, bet ir siektų leisti juos kiek įmanoma veiksmingiau ir efektyviau; ragina Audito Rūmus apsvarstyti galimybę išplėsti savo specialius metinius pranešimus dėl agentūrų ir įtraukti į juos rezultatų ir pasiektų tikslų tyrimą; remdamasis tuo ir savo rezoliucijomis dėl 2003 finansinių metų biudžeto įvykdymo patvirtinimo, ragina atsižvelgti į šiuos reikalavimus: kiek įmanoma vengti skirtingų agentūrų veiklos dubliavimosi ir nurodyti priemones, kuriomis siekiama geriau laikytis skaidrumo principo palaikant ryšius su visuomene, ir Bendrijos pozityviosios diskriminacijos priemones, kuriomis siekiama lyčių lygybės įdarbinant, vykdant mokymus ir skirstant pareigas;

               4.

               pabrėžia, kad ne visų Bendrijos agentūrų įvaizdis yra geras ir ne apie visas iš jų spauda atsiliepia teigiamai, tačiau daugelis iš jų nėra nusipelniusios tokio prasto įvaizdžio; pažymi, kad apie tai reikėtų informuoti Europos Sąjungos piliečius, tinkamomis priemonėmis atskleidžiant jiems šių agentūrų darbo tikslus ir rezultatus; ragina Komisiją siekiant šio tikslo imtis, jos manymu, būtinų priemonių;

               5.

               pabrėžia, kad 2004 m. Europos Sąjungos plėtra turėjo įvairialypį poveikį Bendrijos agentūrų struktūrai ir jų veiklos pobūdžiui ir kad keletas iš jų pažymi tai savo veiklos ataskaitose, ypač atkreipdamos dėmesį į jų administratorių skaičiaus padidėjimą; ragina Komisiją išnagrinėti tikrus arba numanomus sunkumus ir pasiūlyti reikiamus reguliavimo pakeitimus;

               6.

               pažymi, kad Komisija įsipareigojo suderinti savo generalinių direktoratų veiklos ataskaitų teikimą; ragina tą patį požiūrį taikyti ir Bendrijos agentūrų veiklos ataskaitoms, nes jos būna labai įvairaus turinio; ragina Komisiją aiškiai nurodyti Bendrijos agentūroms, kokią informaciją jos privalo pateikti ir kuriuos veiklos aspektus turi apibūdinti ataskaitose;

               7.

               pažymi, kad Audito Rūmai išaiškino, jog su bankais sudarytos sutartys galioja daugiau kaip penkerius metus, kas neatitinka agentūros finansinio reglamento įgyvendinimo taisyklių, kuriose reikalaujama paraiškų konkursą skelbti iš naujo bent kas penkerius metus; pažymi agentūros atsakymą, paaiškinantį vėlavimo skelbti paraiškų konkursą priežastis ir išdėstantį tiesioginėse derybose su banku pasiektą naudą, ir atsižvelgs į tai, svarstydamas Finansinio reglamento pakeitimus;

               8.

               pažymi, kad 2004 m. buvo įvykdytas mažesnis negu 2003 m. einamosios veiklos ir administravimo biudžetas; džiaugiasi, kad retųjų vaistų biudžeto eilutė buvo visiškai įvykdyta;

               9.

               pabrėžia, kad nauji 2004 m. priimti su farmacija susiję teisės aktai turėjo didelį poveikį agentūros darbui ir valdymo struktūroms; sveikina agentūrą, sėkmingai prisitaikius prie naujos teisės aktų reglamentuojamos aplinkos;

               10.

               pažymi, kad valstybės narės Europos farmakologinio budrumo informacinę sistemą (EudraVigilance duomenų bazę) įdiegė lėčiau negu tikėtasi; tačiau yra patenkintas neseniai vykdomojo direktoriaus pateiktu pranešimu, kad 2005 m. padėtis labai pagerėjo;

               11.

               prašo agentūrą pagerinti sutartis su vartotojų apsaugos organizacijomis, kad padidėtų sąmoningumas, susijęs su toksiškomis ir potencialiai žalingomis medžiagomis medicinos produktuose; pabrėžia agentūros pareigą veikti dėl viešojo intereso;

               12.

               ragina Komisiją padėti agentūroms kiek įmanoma tiksliau laikytis kitų metų darbo plano, leidžiant tinkamai planuoti ir įgyvendinti veiklą, ypač išvengti didelių paskutinės minutės darbo krūvio pakeitimų;

               13.

               prašo Komisijos pagerinti agentūrų tarpusavio sąveiką, padarant bendradarbiavimą veiksmingesniu, vengiant darbo dubliavimo ir įveikiant įvairias kliūtis, ypač dėl bendrų sričių, susijusių, pavyzdžiui, su mokymais, Bendrijos politikos krypčių įgyvendinimu, naujausių valdymo sistemų panaudojimu ir su patikimu biudžeto valdymu susijusių problemų sprendimu.

      (1)  OL C 269, 2005 10 28, p. 17.

      (2)  OL C 332, 2005 12 28, p. 8.

      (3)  OL L 248, 2002 9 16, p. 1.

      (4)  OL L 136, 2004 4 30, p. 1.

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).


title: 1998 m. balandÞio 7 d. Tarybos Sprendimas dël Europos ekonominës bendrijos ir Kartagenos susitarimo bei jos valstybiø nariø, bûtent Bolivijos Respublikos, Kolumbijos Respublikos, Ekvadoro Respublikos, Peru Respublikos ir Venesuelos Respublikos, bendrojo bendradarbiavimo susitarimo sudarymo

text:
Svarbus teisinis pranešimas

|

31998D0278

Oficialusis leidinys L 127 , 29/04/1998 p. 0010 - 0010

		Tarybos Sprendimas1998 m. balandųio 7 d.dėl Europos ekonominės bendrijos ir Kartagenos susitarimo bei jos valstybių narių, būtent Bolivijos Respublikos, Kolumbijos Respublikos, Ekvadoro Respublikos, Peru Respublikos ir Venesuelos Respublikos, bendrojo bendradarbiavimo susitarimo sudarymo(98/278/EB)EUROPOS SĄJUNGOS TARYBA,atsiųvelgdama ą Europos bendrijos steigimo sutartą, ypaè ą jos 113 ir 130y straipsnius, kartu su 228 straipsnio 2 dalies pirmuoju sakiniu ir 3 dalies pirmuoju papunkèiu,atsiųvelgdama į Komisijos pasiūlymą [1],atsiųvelgdama į Europos Parlamento nuomonę [2],kadangi Bendrija, siekdama ągyvendinti savo tikslus uųsienio ekonominių ryšių srityje, turėtų patvirtinti Europos ekonominės bendrijos ir Kartagenos susitarimo bei jos valstybių narių, būtent Bolivijos Respublikos, Kolumbijos Respublikos, Ekvadoro Respublikos, Peru Respublikos ir Venesuelos Respublikos, bendrąją bendradarbiavimo susitarimą,PRIĖMĖ ŠĮ SPRENDIMĄ:1 straipsnisBendrijos vardu patvirtinamas Europos ekonominės bendrijos ir Kartagenos susitarimo bei jos valstybių narių, būtent Bolivijos Respublikos, Kolumbijos Respublikos, Ekvadoro Respublikos, Peru Respublikos ir Venesuelos Respublikos, bendrasis bendradarbiavimo susitarimas,Susitarimo tekstas pridedamas prie šio sprendimo.2 straipsnisTarybos pirmininkas padaro susitarimo 37 straipsnyje numatytą pranešimą.3 straipsnisKomisija, kuriai padeda valstybių narių atstovai, atstovauja Bendriją susitarimo 32 straipsniu įsteigtame jungtiniame komitete.4 straipsnisŠis sprendimas ąsigalioja kitą dieną po jo paskelbimo Europos Bendrijų oficialiajame leidinyje.Priimta Liuksemburge, 1998 m. balandžio 7 d.Tarybos varduPirmininkasD. Blunkett[1] OL C 25, 1993 1 28, p. 31.[2] OL C 234, 1993 8 30 irOL C 80, 1998 3 16.--------------------------------------------------


title: 2014 m. lapkričio 17 d. Tarybos sprendimas 2014/800/BUSP, kuriuo pradedama Europos Sąjungos patariamoji misija civilinės saugumo sektoriaus reformos srityje Ukrainoje (EUAM Ukraine) ir iš dalies keičiamas Sprendimas 2014/486/BUSP

text:
18.11.2014

               LT

               Europos Sąjungos oficialusis leidinys

               L 331/24

         TARYBOS SPRENDIMAS 2014/800/BUSP
   2014 m. lapkričio 17 d.
   kuriuo pradedama Europos Sąjungos patariamoji misija civilinės saugumo sektoriaus reformos srityje Ukrainoje (EUAM Ukraine) ir iš dalies keičiamas Sprendimas 2014/486/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į 2014 m. liepos 22 d. Tarybos sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1), ypač į jo 4 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. liepos 22 d. Taryba priėmė Sprendimą 2014/486/BUSP;

               (2)

               2014 m. spalio 20 d. Taryba patvirtino EUAM Ukraine operacijos planą;

               (3)

               gavus civilinių operacijų vado rekomendaciją ir EUAM Ukraine pasiekus pradinį operacinį pajėgumą, EUAM Ukraine turėtų būti pradėta 2014 m. gruodžio 1 d.;

               (4)

               Sprendimu 2014/486/BUSP buvo numatyta 2 680 000 EUR orientacinė finansavimo suma laikotarpiui iki 2014 m. lapkričio 30 d. Reikėtų nustatyti naują orientacinę finansavimo sumą 2014 m. gruodžio 1 d. prasidedančiam 12 mėnesių laikotarpiui. Todėl reikėtų iš dalies pakeisti Sprendimą 2014/486/BUSP;

               (5)

               EUAM Ukraine bus vykdoma aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos patariamoji misija civilinės saugumo sektoriaus reformos srityje Ukrainoje (EUAM Ukraine) pradedama 2014 m. gruodžio 1 d.
   2 straipsnis
   EUAM Ukraine civilinių operacijų vadas įgaliojamas nedelsiant pradėti vykdyti operaciją.
   3 straipsnis
   Sprendimo 2014/486/BUSP 14 straipsnio 1 dalis pakeičiama taip:

      „1.   Orientacinė finansavimo suma, skirta su EUAM Ukraine susijusioms išlaidoms iki 2014 m. lapkričio 30 d. padengti yra 2 680 000 EUR. Orientacinė finansavimo suma, skirta su EUAM Ukraine susijusioms išlaidoms laikotarpiu nuo 2014 m. gruodžio 1 d. iki 2015 m. lapkričio 30 d. padengti, yra 13 100 000 EUR. Sprendimą dėl vėlesnių laikotarpių orientacinės finansavimo sumos priima Taryba.“

   4 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 17 d.

            Tarybos vardu

            Pirmininkė

         F. MOGHERINI

      (1)  OL L 217, 2014 7 23, p. 42.


title: 2004/769/EB: 2004 m. liepos 26 d. Tarybos sprendimas, dėl Regionų komiteto Vokietijos nario ir Vokietijos pakaitinio nario skyrimo

text:
17.11.2004

               LT

               Europos Sąjungos oficialusis leidinys

               L 341/24

      TARYBOS SPRENDIMAS

   2004 m. liepos 26 d.
   dėl Regionų komiteto Vokietijos nario ir Vokietijos pakaitinio nario skyrimo
   (2004/769/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo (1).

               (2)

               Dėl Axel ENDLEIN atsistatydinimo, apie kurį Tarybai buvo pranešta 2004 m. liepos 7 d., tapo laisva Regionų komiteto nario vieta, o iškėlus Peter WINTER kandidatūrą į tikrojo nario pareigas, tapo laisva Regionų komiteto pakaitinio nario vieta,

         NUSPRENDĖ:
   Vienintelis straipsnis
   Šie asmenys skiriami Regionų komiteto nariais:

               a)

               nariu skiriamas:

                           1.

                           Peter WINTER
                           Landrat Kreis Saarlouis
                           vietoj Axel ENDLEIN

               b)

               pakaitiniu nariu skiriamas:

                           1.

                           Helmut JAHN
                           Landrat
                           vietoj Peter WINTER

         likusiam jų kadencijos laikui iki 2006 m. sausio 25 d.

      Priimta Briuselyje, 2004 m. liepos 26 d.

            Tarybos vardu

            Pirmininkas

         B. R. BOT

      (1)  OL L 24, 2002 1 26, p. 38.


title: 2009/166/EB: 2008 m. lapkričio 27 d. Tarybos sprendimas dėl Europos bendrijos ir Kinijos Liaudies Respublikos Vyriausybės susitarimo dėl narkotinių medžiagų pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, pasirašymo ir sudarymo

text:
28.2.2009

               LT

               Europos Sąjungos oficialusis leidinys

               L 56/6

         TARYBOS SPRENDIMAS
   2008 m. lapkričio 27 d.
   dėl Europos bendrijos ir Kinijos Liaudies Respublikos Vyriausybės susitarimo dėl narkotinių medžiagų pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, pasirašymo ir sudarymo
   (2009/166/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               Bendrija privalo stiprinti pirmtakų siuntų iš Kinijos Liaudies Respublikos kontrolę, atsižvelgdama į pavojų, kad jos gali būti nukreiptos neteisėtos sintetinių narkotikų gamybos Bendrijoje tikslams.

               (2)

               2006 m. birželio 27 d. Taryba įgaliojo Komisiją derėtis su Kinijos Liaudies Respublikos Vyriausybe dėl susitarimo dėl narkotinių medžiagų pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai (toliau – Susitarimas). Šių derybų metu 2008 m. kovo 13 d. sutarta dėl susitarimo teksto.

               (3)

               Taryba, pasikonsultavusi su specialiu tarybos paskirtu komitetu, turėtų įgalioti Komisiją Bendrijos vardu patvirtinti Susitarimo pakeitimus, kur numatyta, kad jie priimami jungtinėje tolesnių veiksmų grupėje. Tačiau tokie įgaliojimai turi apimti tik Susitarimo priedų pakeitimą, kiek toks pakeitimas susijęs su medžiagomis, kurias apima Bendrijos teisės aktai dėl narkotikų pirmtakų ir cheminių medžiagų.

               (4)

               Susitarimas turėtų būti patvirtintas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Kinijos Liaudies Respublikos Vyriausybės susitarimas dėl narkotinių medžiagų pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai.
   Susitarimo tekstas pridedamas prie šio sprendimo.
   2 straipsnis
   1.   Komisija, padedama valstybių narių atstovų, atstovauja Bendrijai jungtinėje tolesnių veiksmų grupėje, įkurtoje pagal Susitarimo 9 straipsnį.
   2.   Komisija įgaliojama Bendrijos vardu tvirtinti Susitarimo A ir B priedų pakeitimus, jungtinės tolesnių veiksmų grupės priimtus Susitarimo 10 straipsnyje nustatyta tvarka.
   Šią užduotį Komisija atlieka padedama Tarybos paskirto ir įgaliojimus nustatyti bendrą poziciją turinčio specialaus komiteto.
   3.   Šio straipsnio 2 dalyje nurodytas įgaliojimas apsiriboja tik tomis medžiagomis, kurioms jau taikomi atitinkami narkotinių medžiagų pirmtakus reglamentuojantys Bendrijos teisės aktai.
   3 straipsnis
   Šiuo sprendimu Tarybos pirmininkas įgaliojamas paskirti asmenis pasirašyti Bendriją įpareigojantį Susitarimą.
   4 straipsnis
   Tarybos pirmininkas Europos bendrijos vardu pateikia Susitarimo 12 straipsnyje numatytą pranešimą (1).
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. lapkričio 27 d.

            Tarybos vardu

            Pirmininkas

         L. CHATEL

      (1)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis Sekretorius.
    ---documentbreak---

               28.2.2009

               LT

               Europos Sąjungos oficialusis leidinys

               L 56/8

         Europos bendrijos ir Kinijos Liaudies Respublikos Vyriausybės
   SUSITARIMAS
   dėl narkotinių medžiagų pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai
   EUROPOS BENDRIJA,
   toliau – Bendrija,
   viena šalis, ir
   KINIJOS LIAUDIES RESPUBLIKOS VYRIAUSYBĖ,
   toliau – Kinijos Vyriausybė,
   kita šalis,
   toliau abi kartu – Šalys,
   LAIKYDAMOSI 1988 m. gruodžio 20 d. Vienoje pasirašytos 1988 m. Jungtinių Tautų Konvencijos dėl kovos su neteisėta narkotinių ir psichotropinių medžiagų prekyba, toliau – 1988 m. Konvencija, ir vadovaudamosi Kinijos Liaudies Respublikoje ir Bendrijos valstybėse narėse galiojančiomis teisinėmis nuostatomis;
   NUSPRENDUSIOS neleisti neteisėtai gaminti narkotikų ir psichotropinių medžiagų ir neleisti nukreipti iš prekybos tokiems tikslams dažnai naudojamų pirmtakų ir cheminių medžiagų (toliau – narkotinių medžiagų pirmtakai);
   PRIPAŽINDAMOS 1988 m. Konvencijos 12 straipsnį;
   ĮSITIKINUSIOS, kad tarptautinė prekyba gali būti naudojama narkotinių medžiagų pirmtakams nukreipti ir kad būtina sudaryti ir įgyvendinti suinteresuotųjų regionų susitarimus, kuriais nustatomas plataus masto bendradarbiavimas ir ypač derinama eksporto ir importo kontrolė;
   PRIPAŽINDAMOS, kad šie narkotinių medžiagų pirmtakai taip pat yra iš esmės plačiai naudojami teisėtiems tikslams ir kad pernelyg griežtos stebėsenos procedūros neturi trukdyti tarptautinei prekybai;
   NUTARĖ sudaryti Susitarimą dėl narkotinių medžiagų pirmtakų ir cheminių medžiagų, dažnai naudojamų neteisėtai narkotikų ar psichotropinių medžiagų gamybai, nukreipimo prevencijos,
   SUSITARĖ:
   1 straipsnis
   Susitarimo taikymo sritis
   1.   Šiuo susitarimu nustatomos priemonės, kuriomis stiprinamas Šalių administracinis bendradarbiavimas siekiant neleisti nukreipti medžiagų, dažnai naudojamų neteisėtai narkotikų ar psichotropinių medžiagų gamybai, nepažeidžiant normalios prekybinės veiklos ir deramo teisėtų pramonės interesų pripažinimo.
   2.   Šiuo tikslu Šalys padeda viena kitai, kaip nustatyta Susitarime, visų pirma:

               —

               atlikdamos tarpusavio prekybos šio straipsnio 3 dalyje nurodytais narkotinių medžiagų pirmtakais stebėseną, siekiant neleisti jų nukreipti neteisėtiems tikslams,

               —

               teikdamos abipusę administracinę pagalbą, siekdamos užtikrinti, kad būtų tinkamai taikomi atitinkami prekybos šiais narkotinių medžiagų pirmtakais kontrolę reglamentuojantys teisės aktai.

         3.   Nepažeidžiant galimų pakeitimų, kurie gali būti daromi pagal 10 straipsnį, Susitarimo nuostatos taikomos medžiagoms, išvardytoms Susitarimo priede.
   2 straipsnis
   Prekybos stebėsena
   1.   Šalys savo iniciatyva konsultuojasi ir informuoja viena kitą apie bet kurį pagrįstą įtarimą, kad narkotinių medžiagų pirmtakai gali būti nukreipti neteisėtai narkotikų ar psichotropinių medžiagų gamybai, ypač kai jie importuojami arba eksportuojami neįprastais kiekiais arba neįprastomis aplinkybėmis.
   2.   Atsižvelgdama į Susitarimo A priede išvardytus narkotinių medžiagų pirmtakus, eksportuojančiosios Šalies kompetentinga institucija siunčia importuojančiosios Šalies kompetentingai institucijai išankstinį pranešimą apie eksportą. Importuojančioji Šalis turi atsakyti raštu per 15 darbo dienų nuo pranešimo iš eksportuojančiosios Šalies gavimo. Negavus atsakymo per šį laikotarpį laikoma, kad prieštaravimų dėl krovinio išsiuntimo nėra. Apie prieštaravimą eksportuojančiajai Šaliai per šį laikotarpį pranešama raštu, nurodant neigiamo atsakymo motyvus.
   3.   Atsižvelgdama į Susitarimo B priede išvardytus narkotinių medžiagų pirmtakus, eksportuojančiosios Šalies kompetentinga institucija pagal savo vidaus teisės aktus nusprendžia, kada atlikti tarptautinius patikrinimus.
   4.   Šalys įsipareigoja kuo greičiau atsakyti raštu apie visą suteiktą informaciją arba priemones, kurių buvo prašoma imtis pagal šį straipsnį.
   3 straipsnis
   Siuntimo sustabdymas
   1.   Nepažeidžiant galimų techninių vykdymo priemonių įgyvendinimo, siuntimas sustabdomas, jeigu kurios nors Šalies nuomone yra pagrįstų priežasčių manyti, kad narkotinių medžiagų pirmtakai gali būti nukreipti neteisėtai narkotikų ar psichotropinių medžiagų gamybai, arba kai 2 straipsnio 2 dalyje apibūdintais atvejais importuojančioji Šalis raštu prašo jį sustabdyti ir tam tikrais atvejais pateikia įrodančius dokumentus, užtikrindama, kad per penkias darbo dienas bus imtasi priemonių.
   2.   Šalys bendradarbiauja pagal abipusės administracinės pagalbos prašymą, teikdamos viena kitai informaciją, susijusią su įtariamomis nukreipimo operacijomis.
   4 straipsnis
   Abipusė administracinė pagalba
   1.   Šalys, remdamosi abipusės administracinės pagalbos prašymu, teikia viena kitai bet kokią informaciją, siekdamos neleisti nukreipti narkotinių medžiagų pirmtakų neteisėtai narkotikų ar psichotropinių medžiagų gamybai ir tiria įtariamus nukreipimo atvejus. Prireikus dėl nukreipimo prevencijos jos imasi atitinkamų atsargumo priemonių.
   2.   Bet kuris informacijos ar atsargumo priemonių prašymas vykdomas laiku.
   3.   Administracinės pagalbos prašymai vykdomi pagal prašomosios Šalies įstatymų ir kitų teisės aktų nuostatas.
   4.   Tinkamai įgalioti šalies pareigūnai, susitarę su kita Šalimi ir laikydamiesi pastarosios nustatytų sąlygų, gali dalyvauti kitos Šalies teritorijoje atliekamuose tyrimuose.
   5.   Šalys viena kitai padeda teikti įrodymus pagal abipusės administracinės pagalbos prašymą.
   6.   Šiame straipsnyje numatyto administracinio bendradarbiavimo nuostatomis nepažeidžiamos taisyklės, reglamentuojančios abipusę teisinę pagalbą baudžiamosiose bylose, jos netaikomos informacijai, gautai remiantis įgaliojimais, kuriais naudojamasi pagal teisminės institucijos prašymą, jei ši institucija neprieštarauja, kad ši informacija būtų suteikta.
   7.   Konsultuodamasi kiekvienu konkrečiu atveju viena Šalis kitos Šalies prašymu gali pateikti informaciją apie chemines medžiagas, kurios dažnai naudojamos neteisėtai narkotikų ar psichotropinių medžiagų gamybai, bet nepriklauso Susitarimo taikymo sričiai.
   5 straipsnis
   Informacijos mainai ir konfidencialumas
   1.   Visa bet kokia forma pagal Susitarimą perduota informacija yra konfidenciali arba riboto naudojimo, atsižvelgiant į kiekvienos Šalies taikomas taisykles, ir jai taikomi reikalavimai dėl tarnybinės paslapties.
   2.   Asmens duomenimis galima keistis tik tuo atveju, jei juos galinti gauti Šalis įsipareigoja saugoti tokius duomenis ne blogiau, negu tokiu atveju jie būtų saugomi tuos duomenis galinčioje pateikti Šalyje. Šiuo tikslu Šalys viena kitai teikia informaciją apie taikomas savo taisykles, įskaitant Bendrijos valstybėse narėse galiojančių teisės aktų nuostatas.
   3.   Pagal Susitarimą gauta informacija naudojama tik Susitarimo tikslams. Kai viena iš Šalių nori naudoti tokią informaciją kitiems tikslams, ji turi iš anksto gauti informaciją pateikusios institucijos rašytinį sutikimą. Taip naudojamai informacijai taikomi bet kokie šios institucijos nustatyti apribojimai.
   4.   Pagal Susitarimą gautos informacijos naudojimas bylose, iškeltose už teisės aktų dėl 3 straipsnyje nurodytų narkotinių medžiagų pirmtakų nesilaikymą, yra laikomas naudojimu tik Susitarimo tikslams. Todėl Šalys pagal Susitarimo nuostatas gautą informaciją ir naudotus dokumentus gali naudoti bylose kaip įrodymus. Įrodymus galima naudoti iš anksto gavus informaciją pateikusios arba leidusios naudotis tais dokumentais kompetentingos institucijos leidimą.
   6 straipsnis
   Prievolės teikti pagalbą išimtys
   1.   Galima atsisakyti teikti pagalbą arba ji gali būti teikiama, įvykdžius tam tikras sąlygas ar reikalavimus, jei, Šalies nuomone, pagal Susitarimą suteikus pagalbą:

               a)

               galėtų būti pažeistas Kinijos Liaudies Respublikos arba Bendrijos valstybės narės, kurios buvo prašoma teikti pagalbą pagal Susitarimą, suverenitetas; arba

               b)

               galėtų būti pažeista viešoji tvarka, saugumas ar kiti esminės svarbos interesai, ypač nurodytieji 5 straipsnio 2 dalyje; arba

               c)

               būtų pažeistas pramoninės, komercinės ar profesinės paslapties slaptumas.

         2.   Prašomoji institucija gali atidėti pagalbos teikimą remdamasi tuo, kad taip bus trukdoma atlikti tyrimą, vykdyti baudžiamąjį persekiojimą ar nagrinėti bylą. Tokiu atveju prašomoji institucija tariasi su prašančiąja institucija, siekdama nustatyti, ar galima teikti pagalbą tokiomis sąlygomis, kokių gali pareikalauti prašomoji institucija.
   3.   Jei prašančioji institucija prašo pagalbos, kurios ji pati paprašyta suteikti negalėtų, savo prašyme ji turi atkreipti į tai dėmesį. Tada prašomoji institucija turi nuspręsti, kaip atsakyti į tokį prašymą.
   4.   Šiame straipsnyje nurodytais atvejais valdžios institucijos, į kurią kreipiamasi pagalbos, sprendimas ir jo motyvai kuo greičiau pranešami prašančiajai valdžios institucijai.
   7 straipsnis
   Techninis ir mokslinis bendradarbiavimas
   Šalys bendradarbiauja naujų nukreipimo būdų, taip pat atitinkamų atsakomųjų priemonių nustatymo srityje, įskaitant techninį bendradarbiavimą ir ypač atitinkamų pareigūnų mokymo ir mainų programas, siekdamos stiprinti šios srities administracines ir kontrolės struktūras ir skatinti bendradarbiavimą su prekybos ir pramonės sektoriais.
   8 straipsnis
   Vykdymo priemonės
   1.   Kinija, Europos Komisija ir atitinkamai kiekviena Bendrijos valstybė narė nurodo kompetentingas institucijas, kurios koordinuos Susitarimo įgyvendinimą. Šios institucijos palaiko pagal Susitarimą tiesioginius ryšius.
   2.   Šalys konsultuojasi ir vėliau informuoja viena kitą apie pagal Susitarimo nuostatas priimtas išsamias įgyvendinimo taisykles.
   9 straipsnis
   Jungtinė tolesnių veiksmų grupė
   1.   Įkuriama jungtinė tolesnių veiksmų grupė (toliau – jungtinė tolesnių veiksmų grupė), kurioje Šalys turi savo atstovų.
   2.   Jungtinė tolesnių veiksmų grupė veikia bendru sutarimu.
   3.   Jei reikia, jungtinė tolesnių veiksmų grupė posėdžiauja bendru sutarimu nustatytu laiku, nustatytoje vietoje ir pagal nustatytą programą.
   Abipusiu Šalių susitarimu gali būti šaukiami neeiliniai jungtinės tolesnių veiksmų grupės posėdžiai.
   10 straipsnis
   Jungtinės tolesnių veiksmų grupės vaidmuo
   1.   Jungtinė tolesnių veiksmų grupė administruoja Susitarimą ir užtikrina jo tinkamą įgyvendinimą. Šiuo tikslu:

               —

               Šalys ją informuoja apie taikant Susitarimą sukauptą patirtį,

               —

               šio straipsnio 2 dalyje nurodytais atvejais ji priima sprendimus,

               —

               ji nagrinėja ir rengia technines bendradarbiavimo priemones,

               —

               ji nagrinėja ir vysto kitas galimas bendradarbiavimo formas.

         2.   Jungtinė tolesnių veiksmų grupė bendru sutarimu priima sprendimus dėl A ir B priedų keitimo. Tokius sprendimus Šalys įgyvendina vadovaudamosi savo šalyse galiojančių teisės aktų nuostatomis.
   3.   Jungtinė tolesnių veiksmų grupė Šalims gali rekomenduoti:

               a)

               kitus Susitarimo pakeitimus;

               b)

               Susitarimui įgyvendinti būtinas priemones.

         11 straipsnis
   Kitais susitarimais nustatytos kitos prievolės
   1.   Atsižvelgiant į atitinkamus Bendrijos ir jos valstybių narių įgaliojimus, Susitarimo nuostatos:

               —

               neturi įtakos Šalių įsipareigojimams pagal jokį kitą tarptautinį susitarimą ar konvenciją;

               —

               neturi poveikio Bendrijos nuostatoms, reglamentuojančioms Europos Komisijos kompetentingų tarnybų ir valstybių narių atitinkamų tarnybų keitimąsi pagal Susitarimą gauta informacija, kuri galėtų dominti Bendriją.

         2.   Nepaisant 1 dalies nuostatų, Susitarimo nuostatos turi viršenybę bet kokio dvišalio susitarimo dėl narkotinių medžiagų pirmtakų ir kitų cheminių medžiagų, dažnai naudojamų neteisėtai narkotikų ar psichotropinių medžiagų gamybai, kurį sudarė ar gali sudaryti atskiros valstybės narės ir Kinijos Liaudies Respublika, nuostatų atžvilgiu, jei pastarojo nuostatos nesuderinamos su Susitarimo nuostatomis.
   3.   Iškilus klausimams, susijusiems su Susitarimo taikymu, Šalys konsultuojasi, kad išspręstų klausimą Jungtinėje tolesnių veiksmų grupėje.
   4.   Šalys taip pat praneša viena kitai apie visas priemones dėl kontroliuojamų medžiagų, kurių imtasi kartu su kitomis šalimis.
   12 straipsnis
   Įsigaliojimas
   Kiekviena Šalis kitai Šaliai pateikia pranešimą raštu, kad ji įvykdė vidaus teisines procedūras, kad Susitarimas įsigaliotų. Susitarimas įsigalioja per 60 dienų nuo po paskutinio pranešimo raštu gavimo dienos.
   13 straipsnis
   Galiojimas ir denonsavimas
   1.   Susitarimas sudaromas penkeriems metams ir, jeigu viena Šalis kitai Šaliai raštu nepraneša apie savo ketinimą nutraukti Susitarimą bent prieš šešis mėnesius iki šio laikotarpio pabaigos, jis bus savaime pratęsiamas tolesniems penkerių metų laikotarpiams.
   2.   Susitarimas gali būti keičiamas abipusiu Šalių sutarimu.

      Priimta dviem egzemplioriais, kurių tekstai airių, anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir kinų kalbomis yra autentiški. Skirtingai aiškinant Susitarimą, vadovaujamasi tekstais anglų ir kinų kalbomis.
      Съставено в Брюксел на тридесети януари две хиляди и девета година.
      Hecho en Bruselas, el treinta de enero de dos mil nueve.
      V Bruselu dne třicátého ledna dva tisíce devět.
      Udfærdiget i Bruxelles den tredivte januar to tusind og ni.
      Geschehen zu Brüssel am dreißigsten Januar zweitausendneun
      Kahe tuhande üheksanda aasta jaanuarikuu kolmekümnendal päeval Brüsselis.
      Εγινε στις Βρυξέλλες, στις τριάντα Ιανουαρίου δύο χιλιάδες εννιά.
      Done at Brussels on the thirtieth day of January in the year two thousand and nine.
      Fait à Bruxelles, le trente janvier deux mille neuf.
      Fatto a Bruxelles, addì trenta gennaio duemilanove.
      Briselē, divtūkstoš devītā gada trīsdesmitajā janvārī.
      Priimta du tūkstančiai devintų metų sausio trisdešimtą dieną Briuselyje.
      Kelt Brüsszelben, a kétezer-kilencedik év január harmincadik napján.
      Magħmul fi Brussell, fit-tletin jum ta’ Jannar tas-sena elfejn u disgħa.
      Gedaan te Brussel, de dertigste januari tweeduizend negen.
      Sporządzono w Brukseli, dnia trzydziestego stycznia roku dwa tysiące dziewiątego.
      Feito em Bruxelas, em trinta de Janeiro de dois mil e nove.
      Încheiat la Bruxelles, la treizeci ianuarie două mii nouă.
      V Bruseli tridsiateho januára dvetisícdeväť.
      V Bruslju, dne tridesetega januarja leta dva tisoč devet.
      Tehty Brysselissä kolmantenakymmenentenä päivänä tammikuuta vuonna kaksituhattayhdeksän.
      Som skedde i Bryssel den trettionde januari tjugohundranio.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         От името на правителството на Киtайската народна република
         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People’s Republic of China
         Pour le gouvernement de la République populaire de Chine
         Per il governo della Repubblica popolare cinese
         Ķīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika Popolari taċ-Ċina
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Pentru Guvernul Republicii Populare Chineze
         Za vládu Čínskej ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regering vägnar

   A PRIEDAS
   Medžiagos, kurioms taikomos 2 straipsnio 2 dalyje nurodytos priemonės
   N-acetilantranilo rūgštis
   Acetanhidridas
   Antranilo rūgštis
   Efedrinas
   Efedra ekstraktas
   Ergometrinas
   Ergotaminas
   Izosafrolas
   Lizergo rūgštis
   3,4-metilendioksifenil-2-propanonas
   Norefedrinas
   Fenilacto rūgštis
   1-fenil-2-propanonas
   Piperonalis
   Kalio permanganatas
   Pseudoefedrinas
   Safrolas
   Riebieji safrolo aliejai

      Pastaba: medžiagų sąraše tam tikrais atvejais visada turi būti nuoroda į jų druskas.
   B PRIEDAS
   Medžiagos, kurioms taikomos 2 straipsnio 3 dalyje nurodytos priemonės
   Acetonas
   Etileteris
   Druskos rūgštis
   Metiletilketonas
   Piperidinas
   Sieros rūgštis
   Toluenas


title: 2006/817/EB: 2006 m. balandžio 27 d. Europos Parlamento sprendimas dėl Europos Sąjungos 2004 finansinių metų bendrojo biudžeto įvykdymo patvirtinimo, VIII B – Europos duomenų apsaugos priežiūros pareigūnas

text:
6.12.2006

               LT

               Europos Sąjungos oficialusis leidinys

               L 340/49

         EUROPOS PARLAMENTO SPRENDIMAS
   2006 m. balandžio 27 d.
   dėl Europos Sąjungos 2004 finansinių metų bendrojo biudžeto įvykdymo patvirtinimo, VIII B – Europos duomenų apsaugos priežiūros pareigūnas
   (2006/817/EB)
   EUROPOS PARLAMENTAS,

               —

               atsižvelgdamas į Europos Sąjungos 2004 finansinių metų bendrąjį biudžetą (1),

               —

               atsižvelgdamas į 2004 finansinių metų Europos Bendrijų galutines metines ataskaitas, III tomas (N6-0027/2005 – C6-0365/2005),

               —

               atsižvelgdamas į Audito Rūmų metų pranešimą dėl 2004 finansinių metų kartu su audituotų institucijų atsakymais (2),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo bei tvarkingumo patikinimo pareiškimą (3),

               —

               atsižvelgdamas į Tarybos 2006 m. kovo 14 d. rekomendaciją (5971/2006 – C6-0092/2006),

               —

               atsižvelgdamas į EB sutarties 272 straipsnio 10 dalį, 275 bei 276 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4), ypač į jo 50, 86, 145, 146 ir 147 straipsnius,

               —

               atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0117/2006),

               1.

               suteikia patvirtinimą Europos duomenų apsaugos priežiūros pareigūnui, kad jis įvykdė 2004 finansinių metų biudžetą;

               2.

               išdėsto savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui ir Europos duomenų apsaugos priežiūros pareigūnui, bei pasirūpinti, kad jie būtų paskelbti Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL L 53, 2004 2 23.

      (2)  OL C 301, 2005 11 30, p. 1.

      (3)  OL C 301, 2005 11 30, p. 9.

      (4)  OL L 248, 2002 9 16, p. 1.

      (5)  OL L 356, 1977 12 31, p. 1.
    ---documentbreak---

               6.12.2006

               LT

               Europos Sąjungos oficialusis leidinys

               L 340/50

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos Sąjungos 2004 finansinių metų bendrojo biudžeto įvykdymo patvirtinimo dalį, VII B skirsnis – Europos duomenų priežiūros pareigūnas
   EUROPOS PARLAMENTAS,

               —

               atsižvelgdamas į Europos Sąjungos 2004 finansinių metų bendrąjį biudžetą (1),

               —

               atsižvelgdamas į 2004 finansinių metų Europos Bendrijų galutines metines ataskaitas, III tomas (N6-0027/2005 – C6-0365/2005),

               —

               atsižvelgdamas į Audito Rūmų metų pranešimą dėl 2004 finansinių metų kartu su audituotų institucijų atsakymais (2),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo bei tvarkingumo patikinimo pareiškimą (3),

               —

               atsižvelgdamas į Tarybos 2006 m. kovo 14 d. rekomendaciją (5971/2006 – C6-0092/2006),

               —

               atsižvelgdamas į EB sutarties 272 straipsnio 10 dalį, 275 bei 276 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4), ypač į jo 50 straipsnį, 86 straipsnio 4 dalį ir 145, 146 bei 147 straipsnius,

               —

               atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0117/2006),

               1.

               atkreipia dėmesį į tai, kad 2004 m. Europos duomenų apsaugos priežiūros pareigūnas (EDAPP) valdė 1 942 279 EUR dydžio biudžetą, kurio lėšų buvo panaudota 54,67 proc.;

               2.

               pažymi, kad Audito Rūmai, atlikę EDAPP auditą, nepateikė jokių pastabų (Audito Rūmų metų pranešimo 9.24 punktas);

               3.

               pažymi, kad 2004 m. birželio 24 d. Komisijos, Europos Parlamento ir Tarybos generaliniai sekretoriai su Europos duomenų apsaugos priežiūros pareigūnu pasirašė administracinio bendradarbiavimo susitarimą, kuriuo siekiama padėti EDAPP pradiniu trejų metų laikotarpiu. Pagal šį susitarimą:

                           —

                           Komisijos apskaitos pareigūnas ir vidaus auditorius paskirti EDAPP apskaitos pareigūnu ir auditoriumi;

                           —

                           Komisijos departamentai teikia pagalbą visais klausimais dėl asmenų, susijusių su institucija (pvz., darbuotojų įdarbinimas, priklausančių išmokų nustatymas, atlyginimų mokėjimas, medicininių išlaidų kompensavimas, komandiruočių išmokos ir t. t.);

                           —

                           Komisijos departamentai taip pat padeda EDAPP sudaryti ir vykdyti biudžetą;

                           —

                           EDAPP įsikūręs Europos Parlamento patalpose; Parlamento skyriai teikia EDAPP materialinę pagalbą ir žinias, reikalingas įsikurti Parlamento patalpose (pastatų apsauga, paštas, kompiuteriai, telefonai, biurai ir biuro reikmenys);

               4.

               mano, kad atsižvelgiant į nedidelį EDAPP administracijos personalą būtų pageidautina pratęsti bendradarbiavimo susitarimą;

               5.

               ragina EDAPP ir toliau kurti instituciją visapusiškai laikantis teisėtumo, tvarkingumo ir patikimo finansų valdymo principų.

      (1)  OL L 53, 2004 2 23.

      (2)  OL C 301, 2005 11 30, p. 1.

      (3)  OL C 301, 2005 11 30, p. 9.

      (4)  OL L 248, 2002 9 16, p. 1.

      (5)  OL L 35, 1977 12 31, p. 1.


title: 2005/714/CFSP: 2005 m. rugsėjo 20 d. Politinio ir saugumo komiteto sprendimas BiH/7/2005, dėl ES vadovybės padalinio Neapolyje vadovo Europos Sąjungos karinei operacijai Bosnijoje ir Hercegovinoje paskyrimo

text:
15.10.2005

               LT

               Europos Sąjungos oficialusis leidinys

               L 271/41

      POLITINIO IR SAUGUMO KOMITETO SPRENDIMAS BiH/7/2005
   2005 m. rugsėjo 20 d.
   dėl ES vadovybės padalinio Neapolyje vadovo Europos Sąjungos karinei operacijai Bosnijoje ir Hercegovinoje paskyrimo
   (2005/714/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2004 m. liepos 12 d. Tarybos bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1), ypač į jų 6 straipsnį,
   kadangi:

               (1)

               Generaliniam sekretoriui – vyriausiajam įgaliotiniui ir NATO generaliniam sekretoriui pasikeitus laiškais atitinkamai 2004 m. rugsėjo 28 d. ir 2004 m. spalio 8 d., Šiaurės Atlanto Taryba sutiko, kad Jungtinių pajėgų vadovybės Neapolyje štabo viršininkas taptų ES vadovybės padalinio Neapolyje vadovu.

               (2)

               ES karinis komitetas sutiko su ES operacijos vado rekomendacija Jungtinių pajėgų vadovybės Neapolyje štabo viršininką leitenantą Giuseppe MARANI skirti Jungtinių pajėgų Neapolyje ES vadovybės padalinio vadovu Europos Sąjungos karinei operacijai Bosnijoje ir Hercegovinoje.

               (3)

               Pagal Bendrųjų veiksmų 2004/570/BUSP 6 straipsnį Taryba įgaliojo Politinį ir saugumo komitetą (PSK) atlikti ES karinės operacijos politinę priežiūrą ir strategiškai jai vadovauti.

               (4)

               Pagal Europos Sąjungos sutarties ir Europos bendrijos steigimo sutarties Protokolo dėl Danijos pozicijos 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus.

               (5)

               2002 m. gruodžio 12–13 d. Kopenhagos Europos Vadovų Taryba priėmė deklaraciją, nustatančią, kad „Berlin Plus“ susitarimai ir reikalavimas juos įgyvendinti bus taikomi tik toms ES valstybėms narėms, kurios yra NATO narės arba „Partnerystės taikos labui“ šalys ir kurios dėl to yra sudariusios dvišalius saugumo susitarimus su NATO,

         NUSPRENDĖ:
   1 straipsnis
   Leitenantas Giuseppe MARANI skiriamas ES vadovybės padalinio Neapolyje vadovu Europos Sąjungos karinei operacijai Bosnijoje ir Hercegovinoje.
   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2005 m. rugsėjo 20 d.

            Politinio ir saugumo komiteto vardu

            Pirmininkas

         J. KING

      (1)  OL L 252, 2004 7 28, p. 10.


title: Prašymas ginti Renato Brunettos imunitetą ir privilegijas 2009 m. balandžio 22 d. Europos Parlamento sprendimas dėl prašymo ginti Renato Brunettos imunitetą ir privilegijas (2008/2147(IMM))

text:
8.7.2010

               LT

               Europos Sąjungos oficialusis leidinys

               CE 184/135

         2009 m. balandžio 22 d., trečiadienisPrašymas ginti Renato Brunettos imunitetą ir privilegijas
   P6_TA(2009)0234
   2009 m. balandžio 22 d. Europos Parlamento sprendimas dėl prašymo ginti Renato Brunettos imunitetą ir privilegijas (2008/2147(IMM))
   2010/C 184 E/29

      Europos Parlamentas,
   atsižvelgdamas į Renato Brunettos prašymą ginti jo imunitetą Florencijos apylinkės teisme vykstančiame baudžiamajame procese, pateiktą 2008 m. gegužės 15 d. ir paskelbtą per 2008 m. birželio 4 d. plenarinį posėdį,
   atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10 straipsnius ir į 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
   atsižvelgdamas į Europos Bendrijų Teisingumo Teismo 1964 m. gegužės 12 d., 1986 m. liepos 10 d. ir 2008 m. spalio 21 d. sprendimus (1),
   atsižvelgdamas į Darbo tvarkos taisyklių 6 straipsnio 3 dalį ir 7 straipsnį,
   atsižvelgdamas į Teisės reikalų komiteto išvadas (A6–0195/2009),

               1.

               nusprendžia ginti Renato Brunettos imunitetą ir privilegijas;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą susijusioms Italijos Respublikos institucijoms.

      (1)  Byla Nr. 101/63, Wagner/Fohrmann ir Krier, 1964 m. Rinkinys, 383 puslapis, byla Nr. 149/85, Wybot/Faure ir kiti, 1986 m. Rinkinys, 2391 puslapis ir sujungtos bylos C-200/07 ir C-201/07, Marra prieš De Gregorio ir Clemente, dar nepaskelbtos Rinkinyje.


title: 2017 m. balandžio 27 d. Europos Parlamento sprendimas (ES) 2017/1604 dėl Europos Sąjungos 2015 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba

text:
29.9.2017

               LT

               Europos Sąjungos oficialusis leidinys

               L 252/22

         EUROPOS PARLAMENTO SPRENDIMAS (ES) 2017/1604
   2017 m. balandžio 27 d.
   dėl Europos Sąjungos 2015 finansinių metų bendrojo biudžeto įvykdymo patvirtinimo, II skirsnis – Europos Vadovų Taryba ir Taryba
   EUROPOS PARLAMENTAS,

               —

               atsižvelgdamas į Europos Sąjungos 2015 finansinių metų bendrąjį biudžetą (1),

               —

               atsižvelgdamas į Europos Sąjungos 2015 finansinių metų konsoliduotąsias metines ataskaitas (COM(2016) 475 – C8–0271/2016) (2),

               —

               atsižvelgdamas į Audito Rūmų 2015 finansinių metų metinę biudžeto vykdymo ataskaitą kartu su institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8–0131/2017),

               1.

               atideda savo sprendimo, kuriuo Tarybos Generaliniam sekretoriui patvirtinama, kad Europos Vadovų Tarybos ir Tarybos 2015 finansinių metų biudžetas įvykdytas, priėmimą;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Vadovų Tarybai, Tarybai, Komisijai, Europos Sąjungos Teisingumo Teismui ir Audito Rūmams, taip pat Europos ombudsmenui, Europos duomenų apsaugos priežiūros pareigūnui ir Europos išorės veiksmų tarnybai ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL L 69, 2015 3 13.

      (2)  OL C 380, 2016 10 14, p. 1.

      (3)  OL C 375, 2016 10 13, p. 1.

      (4)  OL C 380, 2016 10 14, p. 147.

      (5)  OL L 298, 2012 10 26, p. 1.